Iki šiol niekada nebuvau susidūręs su dekoratyvinių žvakių gamyba, todėl su malonumu peržiūrėjau žemiau esantį video. Jis mane suintrigavo.
Pats dekoratyvinių žvakių gamybos procesas kelia susižavėjimą. Iš pradžių žvakės pagrindas įmerkiamas keliolika (ar net keliasdešimt) kartų į verdantį spalvotą vašką. Taip suformuojami įvairiaspalviai vaško sluoksniai ant žvakės. Po vienos spalvos sluoksnio suformavimo žvakė įmerkiama į vandenį atšaldyti, bet ne per ilgai, kad apstingtų tik viršutinis (pats naujausias) vaško sluoksnis.
Sukūrus norimą spalvų gamą imamasi žvakės dekoravimo. Pjaustomos meniškos figūros ar formuojami įvairūs pagražinimai. Žvakei apipavidalinti skiriama ne daugiau 15 minučių, nes vaškas aušdamas stingsta. Kol vaškas karštas, atrodo, jog pjaustomas ne vaškas o svietas.
http://www.youtube.com/watch?v=k7OjRYQAm64
Tokių įspūdingų žvakių neteko matyti jokioje parduotuvėje. Nors šios žvakės ir turi lipduką "Holland House Candles", bet jos gaminamos ne Olandijoje, o Amerikoje.